  Майя Бывальцева Интернетын пумен паськыт вӧлме «Открывая Удмуртию» ролик. 2015-тӥ арын со «ЭтноУдмуртия» конкурслэн лауреатэз луиз. Фэйсбукын со 2 сюрс 700 пол учкемын ни, Ютубын — 9 сюрслэсь трос. Иворъёсъя «Удмуртия» агентство кылдытӥсьёслэсь тодоно кариськиз, мар пыр соослы ортчоно луиз съёмкаос лэсьтон понна. «Ми видеороликъёсъя конкурс сярысь («ЭтноУдмуртия — ред.) ялонэз адӟимы. Пиосын люкаськимы но та ӧрын асьмелэсь кужыммес эскерыны малпамы. Съёмкаос кык нунал мынӥзы. Оглом ми 1 сюрс 200 иськемез машинаен но пыдын ортчимы, машинаын шунскимы, тодмоосмы доры куное пырамы. Секыт вал, но пумаз ми кезьытлы, ялан кынмонлы дышимы но», — вераз иворъёсъя «Удмуртия» агентстволы роликез кылдытӥсьёс пӧлысь одӥгез Георгий Карьев. Открывая Удмуртию Клип элькунысь кӧня ке учкымонлыкъёсты но чебер интыосты возьматэ — Тол Бабайлэсь резиденцизэ, Иднакарез, Брангуртысь Дун чылкыт Троицалэсь черксэ, Гурезь-Пудга гуртысь Кузёбай Гердлэсь юртсэ, Воткаысь Петр Чайковскийлы синпелетэз но трос мукетсэ. Роликын егит адями Егоровцы гуртысь вить дауръем пужым котыртӥ кузь гозыез керттэ но Удмуртиысь пусйымон интыостӥ мынэ, ваньзэ гозыен герӟаса. Сюрес вылын со эшшо 4 адямиез пумита, соос кузь сюресэз ортчыны юртто. Но авторъёс вань чаклам интыосы вуылыны ӧз быгатэ. «Милям Глаз ёросысь аналтэм станцие вуылэммы потэ вал, но сюресэз пельтӥз, машина ортчыны ӧй быгатысал, куасъёсмы милям ӧй вал», — валэктӥз Карьев. Георгий сяна, вакчи фильмез лэсьтонэ пыриськизы Евгений Князев, Роман Сухих, Игорь Чепкасов, Дмитрий Козлов. «Режиссёрез висъяны шуг, угось ми быдэс командаен ужамы», — пусйиз Георгий Карьев. Ролик туж тросэзлы кельшиз ке но, авторъёсыз мукет со выллем ӵектосъёсты кылдытон сярысь уг малпасько. «Куд-огез Россиысь мукет улосвылъёсы кошкизы, кылемез возьмало, ку та выллем конкурс луоз. Жаляса верано, творчестволы дыр висъяны арысь аре секытгес луэ», — ватсаз Карьев. Вожвылъяськонэ вуэм вань видеоужъёсты учкыны луэ  каналын. «Нас много! Страна одна». Яицкая Зоя Ивановна. Саратовская область. Вакчи видеофильмъёсъя «ЭтноУдмуртия» конкурс 2015-тӥ арын 19-тӥ толшорысен 25-тӥ тулыспалозь мынӥз. Сое радъязы Удмуртиысь Йӧскалык политикая министерство, Калыкъёслэн эшъяськон юртсы но еврейёслэн лулчеберетъя бӧляк центрзы. Ужрадэз ортчытӥзы элькунын улӥсь калыкъёслэн лулчеберетсы но кылъёссы пыр йӧскалык но вӧсьлык кусыпъёсты юнматон вылысь. Нырысетӥ инты понна 25 сюрс манет сётӥзы, кыкетӥезлы — 15 сюрс манет но куинетӥезлы — 10 сюрс манет. Георгий Карьев «Дышетӥсьёс» номинациын 2-тӥ инты басьтӥз. Вожвылъяськонэз радъясьёс ньыль номинациосын вормисьёсты ялӥзы. «Бадӟым классъёсын дышетскисьёс»: 1-тӥ инты: Бехметова Нина, Шадрина Татьяна. Нылпиослы ватсаса тодон-валанъёс сётонъя «Потенциал» центрысь «Пластилинография» огазеяськон; Сарапул ёросысь Сигаево черкогуртысь Удмурт лулчеберетъя центр. Видеоклип Моя Удмуртия «Студентъёс но ужась егитъёс»: 1-тӥ инты: Фролов Илья Юрьевич. «Дышетӥсьёс»: 1-тӥ инты: Касимова Валентина Михайловна, Балезино каргуртысь «Италмас» нылпи садысь визьнодась но удмурт кылъя дышетӥсь. «Йӧскалык лулчеберетъя огазеяськонъёслэн но мукет огазеяськонъёслэн ёзчиоссы»: 1-тӥ инты: Симанова Марина но командаез. Россиысь егит немецъёслэн «Югендхайм» огазеяськонзы. Тегъёс: Лулчеберет Туризм Удмуртия Вотка йӧскалыкполитикаяминистерство Брангурт Удмуртиысьтуризм  